હિમાચલ પ્રદેશમાં આજે વિધાનસભા ચૂંટણી માટે પહેલા તબક્કાનું મતદાન થઇ રહ્યું છે. ગુરુવારે કુલ 725 પોલિંગ બૂથ પર મતદાન કરવામાં આવી રહ્યું છે. આ મતદાનમાં કુલ 337 ઉમેદવારોનું ભાવિ દાવ પર લાગ્યું છે. ભાજપ અને કોંગ્રેસ પાર્ટીની કુલ 68 વિધાનસભા સીટો પર પોતાના ઉમેદવાર ઉતાર્યા છે તો 13 સીટો પર સીપીએમ પણ પોતાના ઉમેદવારો ઉતાર્યા છે. વધુમાં સાંજે 5 વાગ્યા સુધી આ મતદાન પ્રક્રિયા ચાલશે. વધુમાં આ વખતે રાજ્યના 136 મતદાન કેન્દ્રો તેવા છે જે સંપૂર્ણ પણે મહિલાઓ દ્વારા સંચાલિત કરવામાં આવી રહ્યા છે. ચૂંટણી આયોગે કહ્યું કે ઇવીએમ અને વીવીપેટની સુરક્ષા માટે યોગ્ય વ્યવસ્થા કરવામાં આવી છે. સવારના 10 વાગ્યા સુધી હિમાચલ પ્રદેશ વિધાનસભા ચૂંટણી માટે 13.62 ટકા મતદાન થયું છે.